b'\n_START_ARTICLE_\nAmadaiya Rennie\n_START_SECTION_\nKlubbkarriere\n_START_PARAGRAPH_\nEtter en rekke gode prestasjoner for\xc2\xa0Mighty Barrolle\xc2\xa0i hjemlandet, ble han stemt frem som \xc3\xa5rets beste spiller i 2007, og ble ogs\xc3\xa5 utpekt som kaptein for\xc2\xa0Liberias U20-landslag. Dette f\xc3\xb8rte til at en rekke st\xc3\xb8rre klubber viste interesse for Rennie, eksempelvis\xc2\xa0AC\xc2\xa0Siena\xc2\xa0og\xc2\xa0Portland Timbers.\xc2\xa0Han dro i stedet p\xc3\xa5 pr\xc3\xb8vespill hos den svenske klubben\xc2\xa0F Elfsborg, og signerte en ungdomskontrakt for klubben i 2009.\xc2\xa0F\xc3\xb8r 2010-sesongen ble han flyttet til f\xc3\xb8rstelaget._NEWLINE_Den 22. mars 2011 ble han l\xc3\xa5nt ut til\xc2\xa0GAIS, hvor han ble frem til sommeren 2011.\xc2\xa0_NEWLINE_Den 1. juli 2011 signerte han en halvt\xc3\xa5rskontrakt med den svenske Superettan-klubben Degerfors IF.\xc2\xa0\xc2\xa0Den kontrakten ble forlenget med to \xc3\xa5r den 4. oktober 2011._NEWLINE_Da kontrakten med Degerfors gikk ut etter 2013-sesongen, signerte han som Bosmanspiller for Hammarby IF.\xc2\xa0_NEWLINE_I august 2015 signerte Rennie en l\xc3\xa5neavtale med SK Brann, hvor Jakob Orlov gikk motsatt vei. Han hadde kontrakt med Brann ut 2015-sesongen.\n_START_SECTION_\nLandslagskarriere\n_START_PARAGRAPH_\nRennies gode spill for\xc2\xa0Mighty Barrolle i 2007 ble lagt merke til, og han ble kalt opp til Liberias U20-landslag, hvor han ogs\xc3\xa5 ble utpekt som kaptein.\xc2\xa0I 2010 ble han kalt opp til sin f\xc3\xb8rste seniortropp til en kvalifiseringskamp mot Zimbabwe, men han ble sittende p\xc3\xa5 benken hele denne kampen.\xc2\xa0\xc2\xa0Han ble ogs\xc3\xa5 kalt opp til kampen mot\xc2\xa0Mali, hvor han startet og fikk sin f\xc3\xb8rste landskamp.'